Kaip jau buvo minėta, granito plytelės yra geras pasirinkimas tiek vidaus, tiek lauko darbams, o lauko terasos, laiptai, grindiniai, vonios kambariai, virtuvės ir kitos patalpos, kuriose nuspręsta panaudoti granito plyteles, idealiai atrodo ilgus metus. Žinoma, granito plytelių klojimas yra kitoks nei, pavyzdžiui, keraminių plytelių, todėl turėtumėte žinoti esminius dalykus. Visų pirma, granito plytelės turi būti klijuojamos tik ant tinkamai paruoštų paviršių, kurie prieš klojant šias plyteles yra tinkamai išlyginti bei išdžiūvę. Atkreipkite dėmesį į tai, kad granito plytelės yra ženkliai storesnės, todėl to negalima pamiršti, įrengiant pagrindą plytelėms. Granito, kaip ir kitų rūšių plytelės, naudojamos vidaus darbams, privalo būti klijuojamos ant švarių, nuvalytų paviršių. Dalis specialistų pataria paviršius nugruntuoti, nors šis veiksmas ne visada yra būtinas. Primename, kad nuo betonavimo darbų užbaigimo ir granito plytelių klijavimo darbų pradžios turėtų būti praėję ne mažiau 30 kalendorinių dienų. Visų antra, granitas yra natūrali uoliena, o tai reiškia, kad jų raštai yra unikalūs ir nepakartojami, todėl patartina prieš klijuojant granito plyteles jas išsidėlioti, kad galėtumėte susikurti norimą vaizdą. Visų trečia, granito plytelės, priešingai nei, pavyzdžiui, keraminės plytelės, yra klojamos be „siūlių“. Žinoma, granito plytelių klojimas viduje bei lauke skiriasi, todėl lauko zonas, norint iškloti deginto granito plytelėmis, paviršių derėtų paruošti tikslai taip, kaip nurodo specialistai.